旅行回港之後非常掛住中式菜，中午即刻去食個中式午餐。由於相約朋友去銅鑼灣睇戲，午餐就係銅鑼灣搵食。黃枝記，雲吞麵老店，中式風味濃郁。先吃一個小食。炸雲吞賣相可愛，有別於其他炸雲吞，入口鬆化香脆，炸得乾身不油膩。蝦肉爽口略微份量太少。炸雲吞配上甜酸汁，味道酸甜開胃，脆卜卜幾惹味。鮮蟹粥。用上原隻鮮蟹滾粥，蟹膏多味道鮮甜濃郁，粥滾得綿滑，吸盡蟹肉鮮甜。我鐘意當中加入香蔥薑絲，味道香口，更帶出蟹肉鮮味。